लिवर सेल में वसा (फैट) का जमना ही फैटी लीवर है। इससे लीवर में सूजन या घाव की समस्या हो जाती है और लिवर धीरे-धीरे सख्त होने लगता है। अतः लीवर सही ढंग से काम करना बंद कर सकता है। यदि किसी व्यक्ति को टाइप 2 डायबिटीज है, तो उसके लिवर में वसा के जमने की आशंका ज्यादा हो जाती है। इसके साथ ही उस व्यक्ति के ब्लड में कोलेस्ट्रॉल की मात्रा भी बढ़ने लगती है, जो दिल की बीमारी का खतरा पैदा कर सकती है। विशेषज्ञों के मुताबिक डायबिटीज का नियमित चेकअप करवाना बहुत जरूरी है। खासकर यदि आप टाइप 2 डायबिटीज के मरीज हैं तो अपने लीवर के प्रति सजग रहें। पाचन में समस्या, पेट में दर्द, पीलिया आदि होने पर तुरंत डॉक्टर से संपर्क करें। यदि ऐसा न किया जाए तो स्थिति और भी गंभीर हो सकती है।